છેલ્લા ઘણા સમયથી રેવન્યુ વિસ્તારમાં સિંહ તથા દીપડાઓની રંજાડ વધાવાના કિસ્સાઓ સામે આવી રહ્યા છે જેને કારણે સતત ચિંતિત રહેલા વન વિભાગે મેનેજમેન્ટ પ્લાનિંગ કરી સિંહ-દીપડાઓ રેવન્યુ વિસ્તારમાં ન જાય તેની સાથે તૃણભક્ષી પ્રાણીઓ જંગલમાં રહી ખોરાક અને રહેઠાણ મેળવી શકે તે માટેના પગલાં હાથ ધરવામાં આવી રહ્યા હોવાનો જાણવા મળેલ છે, વન વિભાગને મેનેજમેન્ટ પ્લાનિંગ ઉપર આશા છે કે આ પ્રોજેક્ટના કારણે તૃણભક્ષી પ્રાણીઓને ખોરાક મળી રહેશે જેથી તેઓ પણ નિશ્ચિત જગ્યાએ રહેઠાણ અને ભોજન મેળવી શકશે તેવી જ રીતે સિંહ અને દીપડાઓ માટે પણ રહેઠાણ અને ખોરાકની વ્યવસ્થામાં સુધારો થતા વન વિસ્તારના હિંસક પ્રાણીઓ રેવન્યુ વિસ્તારમાં નહિ જાય અને વન્ય પ્રાણીઓની કનડગત બંધ થઈ જવા પામશે.